CELEX: 32020D1831
Language: fi
Date: 2020-11-30 00:00:00
Title: Neuvoston päätös (EU) 2020/1831, annettu 30 päivänä marraskuuta 2020, Euroopan unionin ja sen jäsenvaltioiden sekä SADC:n talouskumppanuussopimusvaltioiden välisellä talouskumppanuussopimuksella perustetussa yhteisneuvostossa Euroopan unionin puolesta esitettävästä kannasta, joka koskee tiettyjen kyseisen talouskumppanuussopimuksen liitteessä IV esitettyjen viitemäärien mukauttamista

4.12.2020   
               
               
                  FI
               
               
                  Euroopan unionin virallinen lehti
               
               
                  L 409/36
               
            
         NEUVOSTON PÄÄTÖS (EU) 2020/1831,
         annettu 30 päivänä marraskuuta 2020,
         Euroopan unionin ja sen jäsenvaltioiden sekä SADC:n talouskumppanuussopimusvaltioiden välisellä talouskumppanuussopimuksella perustetussa yhteisneuvostossa Euroopan unionin puolesta esitettävästä kannasta, joka koskee tiettyjen kyseisen talouskumppanuussopimuksen liitteessä IV esitettyjen viitemäärien mukauttamista
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni ja sen jäsenvaltiot allekirjoittivat Euroopan unionin ja sen jäsenvaltioiden sekä SADC:n talouskumppanuussopimusvaltioiden välisen talouskumppanuussopimuksen (1), jäljempänä ’sopimus’, 10 päivänä kesäkuuta 2016.
                  
               
                     (2)
                  
                  
                     Sopimusta on odotettaessa sen voimaantuloa sovellettu väliaikaisesti unionin ja sen jäsenvaltioiden sekä Botswanan tasavallan, Lesothon kuningaskunnan, Namibian tasavallan, Etelä-Afrikan tasavallan ja entisen Swazimaan kuningaskunnan eli nykyisen Eswatinin kuningaskunnan välillä 10 päivästä lokakuuta 2016 ja unionin ja sen jäsenvaltioiden sekä Mosambikin tasavallan välillä 4 päivästä helmikuuta 2018.
                  
               
                     (3)
                  
                  
                     Sopimuksen 102 artiklan 1 kohdan mukaan SADC:n talouskumppanuussopimusvaltioiden – EU:n yhteisneuvosto, jäljempänä ’yhteisneuvosto’, käyttää päätösvaltaa kaikista sopimuksen soveltamisalaan kuuluvista asioista.
                  
               
                     (4)
                  
                  
                     Sopimuksen 35 artiklassa määrätään Eteläisen Afrikan tulliliiton, jäljempänä ’SACU’, mahdollisuudesta soveltaa tuontitullina toteutettavaa suojatoimenpidettä, jos jonkin kahdentoista kuukauden jakson aikana sopimuksen liitteessä IV luetellun, unionista peräisin olevan maataloustuotteen tuonti SACUun ylittää kyseisessä liitteessä tuotteelle osoitetun viitemäärän.
                  
               
                     (5)
                  
                  
                     Sopimuksen liitteessä IV olevassa alaviitteessä 1 määrätään, että tiettyjen asteriskilla merkittyjen tullinimikkeiden viitemääriä mukautetaan suhteellisesti, jos sopimuksen voimaantulopäivä on vuoden 2015 jälkeen.
                  
               
                     (6)
                  
                  
                     On aiheellista määrittää kanta, joka esitetään unionin puolesta yhteisneuvostossa, koska yhteisneuvoston päätöksellä tiettyjen sopimuksen liitteessä IV lueteltujen tuotteiden viitemäärien mukautuksesta tulee olemaan unionia sitova,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Sopimuksen 35 artiklan soveltamiseksi Euroopan unionin ja sen jäsenvaltioiden sekä SADC:n talouskumppanuussopimusvaltioiden välisellä talouskumppanuussopimuksella perustetussa SADC:n talouskumppanuussopimusvaltioiden ja EU:n yhteisessä neuvostossa, jäljempänä ’yhteisneuvosto’, unionin puolesta esitettävä kanta, joka koskee tiettyjen sopimuksen liitteessä IV lueteltujen ja asteriskillä merkittyjen tuotteiden viitemääriä, perustuu vastaavaan yhteisneuvoston päätösluonnokseen (2).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 30 päivänä marraskuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  EUVL L 250, 16.9.2016, s. 3.
         
            (2)  Ks. asiakirja ST 12376/20 osoitteessa http://register.consilium.europa.eu.